Oficiālais Vēstnesis L 243 , 27/09/2003 Lpp. 0088 - 0089



Komisijas Regula (EK) Nr. 1707/2003 (2003. gada 26. septembris), ar ko nosaka koeficientus, kādi 2003./2004. gadā piemērojami graudaugiem, ko eksportē skotu viskija veidā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1104/2003 [2], ņemot vērā Komisijas 1993. gada 15. oktobra Regulu (EEK) Nr. 2825/93, kas nosaka dažas detalizētas normas Padomes Regulas (EEK) Nr. 1766/92 piemērošanai attiecībā uz koriģēto kompensācijas izmaksu noteikšanu un piešķiršanu par graudaugiem, kas eksportēti dažu alkoholisko dzērienu veidā [3], kurā jaunākie grozījumi izdarīti ar Regulu (EK) 1633/2000 [4], un jo īpaši tās 5. pantu, tā kā: (1) Regulas (EEK) Nr. 2825/93 4. panta 1. punkts nosaka, ka graudaugu daudzumiem, par kuriem var saņemt kompensāciju, jābūt kontrolētiem un destilētiem un tiem jāpiemēro koeficients, kuru ik gadu nosaka katrai attiecīgai dalībvalstij. Šis koeficients atbilst attiecībai starp kopējiem eksportētajiem un kopējiem tirgū laistajiem attiecīgā alkoholiskā dzēriena daudzumiem, pamatojoties uz šo daudzumu svārstībām, kuras novērotas to gadu gaitā, kas atbilst attiecīgā alkoholiskā dzēriena vidējam nogatavināšanas laikam. Saskaņā ar Apvienotās Karalistes sniegto informāciju par laika posmu no 2002. gada 1. janvāra līdz 31. decembrim vidējais nogatavināšanas laiks skotu viskijam 2002. gadā bija septiņi gadi. Jānosaka koeficienti laika posmam no 2003. gada 1. oktobra līdz 2004. gada 30. septembrim. (2) Eiropas ekonomikas zonas līguma 3. protokola 10. pants [5] nepieļauj kompensāciju piešķiršanu par eksportu uz Lihtenšteinu, Islandi un Norvēģiju. Turklāt Kopiena ar noteiktām trešām valstīm ir noslēgusi nolīgumus, kas atceļ eksporta kompensācijas. Saskaņā ar Regulas (EEK) Nr. 2825/93 7. panta 2. punktu tas jāņem vērā, aprēķinot koeficientus 2003./2004. gadam. (3) Šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants Pielikumā ir norādīti Regulas (EEK) Nr. 2825/93 4. pantā noteiktie koeficienti, ko piemēro Apvienotajā Karalistē skotu viskija ražošanai izmantotajiem graudaugiem, laika posmam no 2003. gada 1. oktobra līdz 2004. gada 30. septembrim. 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī. To piemēro no 2003. gada 1. oktobra. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 26. septembrī Komisijas vārdā — Komisijas loceklis Franz Fischler [1] OV L 181, 1.7.1992., 21. lpp. [2] OV L 158, 27.6.2003., 1. lpp. [3] OV L 258, 16.10.1993., 6. lpp. [4] OV L 187, 26.7.2000., 29. lpp. [5] OV L 1, 3.1.1994., 1. lpp. -------------------------------------------------- PIELIKUMS APVIENOTAJĀ KARALISTĒ PIEMĒROJAMIE KOEFICIENTI Piemērošanas laika posms | Piemērojamais koeficients | miežiem, ko pārstrādā iesalā iesala viskija ražošanai | graudaugiem, ko izmanto graudu viskija ražošanai | No 2003. gada 1. oktobra līdz 2004. gada 30. septembrim | 0,514 | 0,443 | --------------------------------------------------